wickkiey/tamil-wikipedia-chunked huggingface dataset:
# நீர்மேல் நெருப்பு

## மருத்துவப்பயன்கள்

கல்லுருவி இலைகள் புண்களைப் போக்க வல்லது. விடத்தைக் குணப்படுத்தும். காச்சலைப் போக்கும். புற்றுநோயால் அழியும் செல்களைப் புதுப்பிக்கும் தன்மையுடையது. மேலும் இது பற்றி பல ஆராய்ச்சிகள் மேல் நாட்டில் செய்து கொண்டுள்ளார்கள். இந்த மூலிகையை இனம் காண்பதில் சில சிக்கல்கள் உள்ளதாகச் சொல்லப்படுகிறது.  
*கல்லுருவிப் பூண்டு பலகட்டிகளையுங் கரைக்கும் வல்லுதிரக் கட்டருக்கும் வந்தபுண்ணை வெல்லரிய மேகத் தைவல் விடத்தை நீறாத கற்றிடும் லோகத்தைச் சுத்தி செய்யும் போது*  
கல்லுருவி மூலிகை இலையை அரைத்து தோலில் தடவ கொப்பளக் கட்டி உடையும். கடி நஞ்சுகளுக்கு இதன் இலையைக் கசக்கி கடிவாயில் வைத்துக் கட்ட நஞ்சு முறியும். தேள் கடி விடத்தையும் முறிக்கும். இரத்தத் துடிப்பகற்றும்.  
வண்டு கடிக்கு இதன் இலைச்சாற்றை பூசினால் குணமடையும், இதன் இலைகளில் ‘சி’ வைட்டமின் உள்ளது, இதன் இலைச்சாற்றை உடல் மீது தடவினால் தோல் வியாதி குணமடையும், காச்சலும் குணமடையும், உண்ணும் உணவுடன் இதன் இலைச்சாறு கலந்து விட்டால் அடிவயிற்றில் எரிச்சல் ஏற்படும் எனவே கவனத்துடன் கையாள வேண்டும்.
# தைலாவரம்

**தைலாவரம்** (*Thailavaram*) இந்தியாவின் தமிழ்நாடு மாநிலத்திலுள்ள செங்கல்பட்டு மாவட்டத்தில் செங்கல்பட்டு நகருக்கு அருகிலுள்ள ஒரு சிற்றூர் ஆகும். துணைநகரமான கூடுவாஞ்சேரி மற்றும் பொத்தேரி நகரப்பகுதிகளுக்கு இடையில் தைலாவரம் கிராமம் உள்ளது. தேசிய நெடுஞ்சாலை எண் 45 என்ற சாலையில் கூடுவாஞ்சேரியிலிருந்து 2 கி.மீ. (1.2 மைல்) தொலைவிலும், சென்னையில் இருந்து தாம்பரம் மற்றும் செங்கல்பட்டு நெடுஞ்சாலை இடையே 37 கிமீ (23 மைல்) தொலைவிலும் தைலாவரம் அமைந்துள்ளது. இக்கிராமத்தின் அஞ்சல் குறியீட்டு எண் 603 202 ஆகும்.  
தைலாவரம் கிராமத்திற்கு எதிரில் எல் & டி நிறுவனத்தின் சிறப்புப் பொருளாதார மண்டலம் உள்ளது.  
இங்குள்ள கல்யாண ஆஞ்சநேயர் கோயிலில் கல்யாண ஆஞ்சநேயர் தனது மனைவி சுவர்ச்சலா தேவியுடன் இருப்பதால் இக்கோயில் ஒரு முக்கியமான கோயிலாக கருதப்படுகிறது.
# எலும்பு நோய்

**எலும்பு நோய்கள்** (*Bone disease*) பல்வேறு காரணிகளால் உண்டாகின்றன. அவற்றுள் சீராண உணவு உண்ணாமை, வயது, ஆண்-பெண் உடற்செயலியல் மாறுபாடுகள், மது போன்ற பழக்க வழக்கங்கள், பிறவிக்குறைபாடுகள், தொடர்ந்து மருத்துகள் எடுத்தல், விபத்து ஆகியன முக்கிய காரணிகளாகும். சீராக எல்லா எலும்புகளினின்றும் கால்சியம் இழப்புத் தோன்றலாம். இந்நோய் நார்த் திசுப் பைகள் கொண்ட எலும்புஅழற்சி நோய் அல்லது வான் டெக்ளிங்ஹாசன் நோய் எனப்படும். இது தவிர ஒன்றோ அதற்கு மேற்பட்ட பைகளோ போலிப் புதுப் பெருக்குக் கட்டிகளோ தோன்றலாம். இரண்டாவதாக கூறப்பட்டவை தாடை எலும்புகளில் அதிகமாகக் காணப்படும் முதலில் எக்ஸ் கதிர்கள் பட அறிகுறிகள் மண்டை ஓட்டிலும் விரல் எலும்புகளிலும் தோன்றத் தொடங்கும். எக்ஸ் கதிர்ப் படத்தின் எலும்பு அடர்த்தி குறைவும் எலும்பு உறை சவ்வின் கீழ் அரிப்பும் காணப்படும் எலும்புகளிலும் மூட்டுகளிலும் இனம் காண முடியா வலியுடன் மருத்துவரை அணுகும் இந்நோயாளிகளின் நோய் சில நேரங்களில் மூட்டு வாதம் என்று தவறாக அடையாளம் கொள்ளப்படுவதும் உண்டு.
# எலும்பு நோய்

## காரணங்கள்

எலும்பு நோய்களும், எலும்பு வலிகளும் பல காரணங்களால் உண்டாகின்றன. இந்த நோய் வரும் உடற்பாகம், அதனால் ஏற்படும் உடல் மாறுபாடுகளின் தோற்றம் ஆகியவற்றைக்கொண்டு, பின்வருவனவற்றைக் கூறலாம். பிறவி நோய்கள், உடற்சிதைவுகள், அழற்சி நோய்கள், பிற உயிர்களால் ஏற்படும் நோய்கள், கழலைகள், நீர்க்கட்டிகள், பொதுவாக ஏற்படும்கோளாறுகள் ஆகியன அதிகம் ஏற்படுவனவாகும்.
# எலும்பு நோய்

## குழந்தை ஊனம்

|]]  
ஒரு குழந்தைப் பிறக்கும் போதே, உடல் ஊனத்துடன் பிறப்பதுண்டு. கருப்பையிலேயே, எலும்புகள் எதுவுமே வளராமல் இருக்கலாம். அல்லது சில எலும்புகள் இல்லாமலோ, குறைந்தோ, சரியான உருவமின்றியோ, மிகையாக வளர்ந்தோ காணலாம். இவற்றால் உடல் வளர்ச்சியிலும், உறுப்புக்களிலும் குறுகல், கோணல் உண்டாகலாம். எலும்பு பருத்தும், முண்டு தட்டியும் ஊனம் ஏற்படலாம். இத்தகு பிறவிநோய்களுக்குத் தகுந்த, உடல் அறுவைச் சிகிச்சைகளால், பிறவி ஊனங்களை முறையாக நீக்கும் தனி மருத்துவப் பிரிவு உள்ளது. இதனை அவயவச்சீரியல் என்பர். போலியோ போன்ற நோய்தாக்கத்தினால் பிறந்த சிலவருடங்களுக்குப் பின் உடல் ஊனம் நிரந்தரமாக ஏற்படுவதுண்டு.  
**கணைநோய்** (rickets) : குழந்தைகளுக்கு ஏற்படும் நோய்களில் இந்த கணை நோய், முக்கியமானது ஆகும். எலும்பின் வளர்ச்சிக்கு வேண்டிய வைட்டமின் 'டீ', கால்சியம், பாஸ்பரஸ் முதலியவை போதாமையால் எலும்பின் வளர்ச்சியில் தடைகளை ஏற்படுத்தும், இதனால் எலும்புகள் வலிமையிழந்து வளைந்து, இயல்புக்கு மாறான மாறுதல்கள் குழந்தைகள் உடம்பில் தோன்றுகின்றன.  
இவிங் கட்டி (Ewing) என்ற நீண்ட எலும்புகளின் உட்புறத்திலே,தோன்றும் இந்த கட்டியானது, ஐந்து வயதிலிருந்து பதினைந்து வயதிற்குட்பட்ட சிலருக்கு உண்டாகிறது. பிறகு விரைவில் பருத்து, மற்ற எலும்புகளுக்குப் பரவுகிறது. வெங்காயத்தோல்கள் அடுக்கடுக்காகச் சேர்ந்து உருண்டை உருவம் பெறுவதைப்போல, எக்ஸ்-கதிர்ப் படத்தில் இக்கட்டியுள்ள இடத்தில் எலும்புக் கோடுகள் அடுக்கடுக்காகத் தெரியும், கடுமையானை இந்த நோயை, செறிந்த எக்ஸ்-கதிர் வீச்சு வழியேயும், தொடர்ந்து கட்டியை நீக்கும் அறுவை மருத்துவமும் அவசியமாகும்.  
*ஆசுட்டியோசெனிசிசு இம்பெர்பெக்ட்டா* (Osteogenesis imperfecta) என்னும் எலும்பு நோய் கண்ட குழந்தையின் எலும்புகள் சுலபமாக உடைந்து விடுவதுடன், விரைவில் ஒன்று சேர்ந்துவிடும். இவ்விதம் உடைந்து உடைந்து சேர்ந்து எலும்புகளால், குழந்தைகளின் உருவம் உருக்குலைந்து அழகிழந்து காணப்படும்.  
இளம் பிள்ளைககளுக்கு, அவர்களின் உடல் எலும்புகள் பலவற்றில், இள எலும்பு முனைகளான பாகங்களிற் சிறு காயங்களின் காரணமாக நோய்கள் உண்டாகின்றன. இந்நோய்களைக் காசநோய் என்று தவறாக எண்ணப்படுவதும் உண்டு. இந்நோய்களை எக்ஸ்-கதிர்ப் படங்களின் மூலமாகக் கண்டுபிடித்தவரின் பெயர்களே, இந்நோயுக்கு பெயராக அமைந்துள்ளன. எடுத்துக்காட்டாக, பெர்த்தி நோய், கேலர் நோய், கம்மல் நோய், சிவர் நோய் ஆகியவற்றைக் கூறலாம். இந்நோய்களால் அதிக வலி உண்டாவதில்லை என்றாலும், அதிக. ஓய்வே, இந்நோய்களைக் குணப்படுத்துவதாகக் கருதினாலும், தக்க வைட்டமின் கலந்த உணவும், கால்சியம் கொண்ட மருந்துகளும், சூரிய வெளிச்சமும் நோய் தீர்க்கும் முறைகளாகும்.
# எலும்பு நோய்

## விபத்து ஊனங்கள்

விபத்துகளின் காரணமாக உடல் உறுப்புகளில் அடிபட்டதால் உண்டாகும் குருதிக் கட்டிகள், எலும்பு முறிவுகள் போன்றவை அதிகம் ஏற்படுகின்றன. குருதிக் கட்டிகள், சாதாரணமாகத் தோலுக்கு அடியில் ஏற்படும். மூடியுள்ள கால், கை, எலும்புகளில் அதிகம் ஏற்படுகிறது. இவற்றிற்கு ஓய்வு கொடுத்துக் குளிர்ச்சியான மருந்துகளையும், அழுத்தங்களையும் தரலாம். உள்ளுக்கு அயோடைடுகள் கொடுப்பர். எலும்பு முரிதல் அல்லது உடைதல் பல காரணங்களால், பல வகைகளில் உண்டாகிறது. அடிபட்ட இடத்திலாவது, அல்லது மற்றோரிடத்திலாவது முரிவு நேரிடலாம். தசைகளின் வேகத்தாலும் எலும்பு உடையலாம். நோய்களால் ஏற்கெனவே நொந்து போன எலும்புகள் தாமாகவோ அல்லது வெகு சிறிய தாக்குதலாலோ உடையலாம்.
# எலும்பு நோய்

## விபத்து ஊனங்கள்

### வகைகள்

விபத்தின் போது எலும்பு நீளத்திலாவது, குறுக்கிலாவது உடையும் போதும், உடற் கோணலிலாவது உடையும் போதும், எளிய முரிவு ஏற்படும் போதும், பலவித கலப்பு முரிவுகளின் போதும், விப்த்தின் போது ஏற்படும் தாக்கத்தால், எலும்பின் பக்கத்தில் இருக்கும் உறுப்புக்களும் சிதைவடையும் போதும், முற்றும் முரியாமல் பிளவு ஏற்பட்டிருந்த சூழ்நிலையிலும், அதற்கு ஏற்றாற் போல, மருத்துவ நடைமுறைகள் பின்பற்றப் படுகின்றன. குழந்தைகளின் எலும்பில் உண்டாகும் இளமுரிவும், பல சிறு துண்டுகளாக முரியும் நொறுங்கு முரிவும், துண்டுகள் ஒன்றுக்குள் ஒன்று புதைந்து மாட்டிக் கொள்ளும் ஒட்டுமுரிவும் சிக்கலான மருத்துவ நடைமுறைகளைக் கொண்டிருக்கின்றன.
# எலும்பு நோய்

## எலும்பு ஒவ்வாமை

குருதியின் வழியாகத் தொற்று ஏற்படுவதால், எலும்பின் மேற் சவ்வு, உள்ளெலும்பு, மச்சை ஆகிய அழற்சியால் தாக்கப்பட்டு இயற்கையானத் தன்மையை இழக்கும். அதனால் எலும்புகள் அசையும் போது, வலி, வீக்கம், சிவப்புத் தழும்புகள், காய்ச்சல், சீழ்கோத்தல், அழற்சி எலும்புக்கு அருகிலுள்ள பூட்டுக்களில் நீரேற்றம், அவை பிசகிப்போதல் முதலிய அறிகுறிகள் ஏற்படுகின்றன. இவைகள் தீவிரத்தைப் பொறுத்து, மந்தம், சீழ்க்கட்டிகள் (Abscesses), உளுத்தல் போன்றவை ஏற்படுகின்றன. இவைகள் அனைத்தும் முக்கிய காரணமாக,. பாக்டீரியா தாக்கமே ஆகும்.
# எலும்பு நோய்

## துணை நூல்கள்

- அறிவியல் களஞ்சியம் - தொகுதி 4 - தமிழ்ப் பல்கலைக் கழக வெளியீடு 63-4 - மே 1988 - பக்கம் 48.
# சுண்டாங்கிப்பட்டி

**சுண்டாங்கிப்பட்டி** (*Sundangipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.
# சுண்டாங்கிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், அரூரில் இருந்து 6 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'13.0"N 78°25'41.0"E ஆகும்.
# சுண்டாங்கிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 183 குடும்பங்களும் 745 மக்களும் வசிக்கின்றனர். இதில் 366 ஆண்களும் 379 பெண்களும் அடங்குவர்.
# தம்பிச்செட்டிப்பட்டி

**தம்பிச்செட்டிப்பட்டி** (*Thambichettipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.
# தம்பிச்செட்டிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் தமிழாநாட்டின் தலைநகராச சென்னையிலிருந்து 264 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'55.0"N 78°24'57.1"E ஆகும்.
# தம்பிச்செட்டிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த கிராமத்தில் 105 குடும்பங்களும் 416 மக்களும் வசிக்கின்றனர். இதில் 208 ஆண்களும் 208 பெண்களும் அடங்குவர். ஊர் மக்களில் கல்வியறிவு பெற்றவர்கள் விகிதம் 64.4% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# பொதுச்சேவை மையம்

**பொதுச்சேவை மையம்** (**Common Service Centres** (**CSC**) என்பது இணைய ஆளுமை திட்டங்களில் ஒன்றாகும்.
இந்த மையங்களின் முக்கிய நோக்கம், இந்திய அரசின் இணைய-சேவைகளை கிராமப்புற மற்றும் தொலைதூர இடங்களுக்கு வழங்குவதற்கும், கணினி மற்றும் இணைய வசதிகள் தற்போது கிடைக்காத அளவுக்கு குறைவாகவோ அல்லது இல்லாதுவாகவோ இருக்கும் இடத்திற்கு வழங்குவதாகும். 2006 ஆம் ஆண்டு செப்டம்பரில் அறிமுகப்படுத்தப்பட்ட இணைய அரசு திட்டத்தின் மூலக் கூறுகளை உருவாக்குகின்ற பொதுச்சேவை மைய திட்டம் 2006 இல் அங்கீகரிக்கப்பட்டது. இது தேசிய இணைய அரசு திட்டத்தின் ஒருங்கிணைந்த மிஷன் முறை திட்டத்தின் கீழ் அங்கீகரிக்கப்பட்ட திட்டங்களில் ஒன்றாகும்.
# அப்பியம்பட்டி

**அப்பியம்பட்டி** (*Appiyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது செட்ரப்பட்டி ஊராட்சிக்கு உட்பட்ட ஒரு கிராமம்.
# அப்பியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 28 கிலோமீட்டர் தொலைவிலும், அரூரிலிருந்து 16 கிலோ மீட்டர் கிலோமீடர் தொலைவிலும், மாநில தலைநகரானசென்னையிலிருந்து 268 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'41.6"N 78°22'59.6"Eஆகும்.
# அப்பியம்பட்டி

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 117 குடும்பங்கள் உள்ளன. ஊரின் மொத்த மக்கள் தொகை 366 ஆகும். இதில் 177 ஆண்களும் 189 பெண்களும் அடங்குவர்.
# தர்மகிரி

**தர்மகிரி** என்பது தமிழ்நாடு மாநிலத்தில் நீலகிரி மாவட்டத்தின் கூடலூர் தாலுகாவில் அமைந்துள்ள ஓர் ஊராகும். இவ்வூர் கூடலூரிலிருந்து கோழிக்கோடு செல்லும் சாலையில் 7 கி.மீ. தொலைவில் அமைந்துள்ளது.  
இவ்வூரில் ஊராட்சி ஒன்றிய தொடக்கப்பள்ளி 2002-ஆம் ஆண்டில் தொடங்கப்பட்டது. 2007-ஆம் ஆண்டில் அப்பள்ளி நடுநிலைப்பள்ளியாக தரம் உயர்த்தப்பட்டது. 2009-ஆம் ஆண்டில் உயர்நிலைப்பள்ளியாக தரம் உயர்த்தப்பட்டது. தற்போது தொடக்கப்பள்ளியில் 60 மாணவர்களும் உயர்நிலைப்பள்ளியில் 91 மாணவர்களும் பயின்று வருகின்றனர்.  
தர்மகிரியில் ஒரு பழமை வாய்ந்த கிறித்தவத் தேவாலயம் ஒன்று உள்ளது. பெரும்பாலான மக்கள் மலையாள மொழி பேசுகின்றனர். மக்களின் முக்கிய தொழில் விவசாயம். காபி, தேயிலை ஆகியன முக்கிய பயிர்கள் ஆகும்.
# மானிக் பந்தபத்யாயை

## இலக்கியத்திற்கான பங்களிப்பு

முப்பத்தி நான்கு நாவல்களின் தொகுப்பு மற்றும் இருபது ஏழு ஆண்டுகளில் சுமார் இரு நூறு சிறுகதைகள் தொகுக்கப்பட்டு, மாணிக் பந்தோபதையா தனது வாழ்நாள் முழுவதிலும் ஒரு சிறந்த எழுத்தாளர் ஆனாா். பல ஆண்டுகளாக, அவரது படைப்புகள் 'பிசிட்ரா', 'பங்காசிரி', 'பர்பாஷா', 'ஆனந்த பஜார் பட்ரிகா', 'ஜுகந்தர்', 'சத்தியஜக்' மற்றும் ஸ்வராஜ் போன்ற பல பத்திரிகைகளிலும் வெளியிட்டுள்ளன. பாங்கிம்சந்த்ரா சத்தாபாத்யா, ரபீந்திரநாத் தாகூர் மற்றும் சரேசாந்த்ரா சாட்டர்ஜி ஆகியோரிடமிருந்து வங்காள இலக்கியங்களில் மிகவும் பிரபலமான நாவலாசிரியராக அவரை நிறுவியது. இந்த நாவல்கள் 'திபா ரத்ரீர் கபியா' (தினம் மற்றும் இரவு ஒரு கவிதை), 'பத்ம நாடிர் மஜ்ஜி' (பத்மா நதியின் போட்மேன்) மற்றும் 'புளுல் நாச்சர் ஐட்டிகோத்தா' (தி டேல் ஆப் பப்பட் டான்ஸ்) ஆகியவை அடங்கும். 'சத்துஷ்கோன்' (குவாட்ராலேட்டல்), 1948 இல் மனித பாலியல் தொடர்பான அவரது சிகிச்சையானது அந்த நேரத்தில் மற்றும் வயதில் பாதை முறித்துக் கொண்டது.  
மேனிக் பந்தபத்யாதே 1956 ஆம் ஆண்டில் 48 வயதில் காலமானார். அவர் வறுமை மற்றும் வலிப்பு நோய்யால் கடுமையாக போராடினார். டிசம்பர் 3, 1956 அன்று, இந்த திறமையான எழுத்தாளர் சிதைந்து, கோமா நிலையில் விழுந்தார். அவர் டிசம்பர் 2 ம் தேதி கல்கத்தாவின் நில்ரத்னா அரசு மருத்துவமனையில் அனுமதிக்கப்பட்டார்.அவர் தனது கடைசி ஊதியத்தை சுவாசித்தார். அவரது இறப்புக்குப் பின், டிசம்பர் 7 ம் தேதி நடைபெற்ற ஒரு கூட்டம் நடைபெற்றது, இது பெரும் துயரக்காரர்களின் கூட்டத்தில் கலந்து கொண்டது.
# மானிக் பந்தபத்யாயை

## மரபுரிமை

'புளுல் நாச்சர் ஐட்டிகோட்டா' (தி டேல் ஆப் பப்பட் டான்ஸ்) இது 1936 இல் மணிக் பந்தோபத்யாயால் எழுதப்பட்டது மற்றும் 'பாரதர்பாசில்' வெளியிடப்பட்டது. 1949 ஆம் ஆண்டில் இந்த நாவலை அடிப்படையாகக் கொண்டு தயாரிக்கப்பட்டது. மானிக் இறந்த கிட்டத்தட்ட நான்கு தசாப்தங்களுக்குப் பிறகு மேற்கு வங்காள அரசாங்கம் தனது வாழ்நாளில் பெங்காளி இலக்கியத்திற்கான புத்தகத்தை வெளியிட்டது.  
=
# மொரசம்பட்டி

**மொரசம்பட்டி** (*635305*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்ட ஒரு கிராமம்.
# மொரசம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 13 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'59.0"N 78°24'09.4"E ஆகும்.
# மொரசம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 117 குடும்பங்களும் 466 மக்களும் வசிக்கின்றனர். இதில் 217 ஆண்களும் 249 பெண்களும் அடங்குவர்.
# பர்கன்டி கலவை

**பர்கன்டி கலவை** (Burgundy mixture) என்பது போர்டோ கலவையைப் போல் பயன்படுத்தும் ஒரு பூசணக் கொல்லியாகும்.
# பர்கன்டி கலவை

### தேவையான பொருட்கள்

- மயில் துத்தம் (CuSo4) - 1.8 கிலோ
- சோடியம் கார்பனேட்டு - 1.8 கிலோ
- தண்ணீர் - 225 லிட்டர்
# பர்கன்டி கலவை

## செய்முறை

ஒரு கிலோ மயில் துத்தம் மற்றும் ஒரு கிலோ சோடியம் கார்பனேட்டு இவைகளை ஒன்றாக பத்து லிட்டர் தண்ணீரில் கலந்து பசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்.
# பர்கன்டி கலவை

## வரலாறு

மாசன் என்பவர் 1887 ஆம் ஆண்டில் பிரான்சில் பர்கன்டி இடத்தில் போர்டோ கலவைக்குப் பதிலாக இதைப் பயன்படுத்தியதால் பர்கன்டி கலவை என்று
அழைக்கப்பட்டது. பர்கன்டிகலவையை போர்டோ கலவையைப் போல் தயார் செய்ய வேண்டும். இதில் நீர்த்த சுண்ணாம்பிற்குப் போல் சோடியம் கார்பனேட்
சேர்க்க வேண்டும்  
தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர்நோயியல் மற்றும் நூர்புழுவியல் நூல்
# கிரௌன் மலை

**ஹுவாங் குவான் ஷான்** என்றும், சில சமயங்களில் **கிரௌன் பீக்** என்றும் அழைக்கப்படும் **கிரௌன் மலை** என்பது சீனாவின் காரகோரம் மலைத்தொடரில் உள்ள ஒரு மலை ஆகும். இது சீனாவின் சிஞ்சியாங் தன்னாட்சி பிராந்தியத்தில் அமைந்துள்ளது. இது 7,295 மீட்டர் உயரம் (23,934 அடி) கொண்டது. இது காரகோரத்தின் யெனிகோஜோட் சுற்றுவட்டத்தின் மிக உயர்ந்த சிகரமாகும்.  
இந்த உச்சியை முதலில் ஜப்பானிய அல்பைன் கிளப்பின் டோக்கியை கிளையின் ஜப்பானிய குழுவினர் 1993 இல் அடைந்தனர்.
# ரிசுடிகொண்ட்ரா

**ரிசுடிகொண்ட்ரா** (Ristikontra) (அ) **ரிசுடிக்லப்பி** என்பது பின்லாந்து நாட்டின் புள்ளித்தந்திர விளையாட்டு. இவ்விளையாட்டில் 52 சீட்டுகளைக் கொண்ட சீட்டுக் கட்டைப் பயன்படுத்தி நால்வர் விளையாடுவர்.  
இவ்விளையாட்டு ஏசு-டென் குடும்பத்தின் விசித்திர பிரிவு.இவ்விளையாட்டு மத்திய ஐரோப்பிய சீட்டு விளையாட்டான செட்மா, ஹோலா-வுடன் தொடர்புடையது.
# குப்ல கான்

**குப்ல கான்**, அல்லது கனவில் ஓர் காட்சி: என்பது சாமுவேல் டெய்லர் கோல்ரிட்ஜ் என்பவரால் எழுதப்பட்ட ஓர் செய்யுள் ஆகும். இது 1797-ல் அவரால் எழுதி முடிக்கப்பட்டு, 1816-ல் வெளியீடு செய்யப்பட்டது. நூலில் உள்ள காலரிட்சின் முன்னுரையின்படி, மங்கோலிய ஆட்சியின் கோடைக்கால அரண்மனை மற்றும் குப்லாய் கான் பேரரசரை செனாடு விவரிக்கும் ஒரு புத்தகத்தை அவர் வாசித்த பிறகு இப்படைப்பை இவர் அபினி என்ற போதை பொருளை பயன்படுத்தியதன் காரணமாக எழுதியது என்று கூறுகிறார்.
# கதிராமங்கலம் (தஞ்சாவூர் மாவட்டம்)

**கதிராமங்கலம்** (Kathiramangalam) கிராமம், தமிழ்நாட்டின், தஞ்சாவூர் மாவட்டத்தில், திருவிடைமருதூர் வட்டத்தில் உள்ள திருப்பனந்தாள் ஊராட்சி ஒன்றியத்தில் உள்ள கதிராமங்கலம் ஊராட்சியில் அமைந்துள்ளது.  
மீத்தைன் பிரச்சனை:  
கதிராமங்கலத்தில் 2017 ஆம் ஆண்டு வேலூர் செல்லும் சாலைக்கு அருகாமையில் மீத்தைன் கசிவு ஏற்பட்டது.இதனால் அங்கு போராட்டம் நடைப்பெற்றது இதனை போலிசார்கள் தடியடி நடத்தி கலைத்தனர்..  
இந்தப் போராட்டத்திற்கு ஆதரவாக பல அரசியல் கட்சித் தலைவர்கள் கதிராமங்கலம் வந்தனர் ..  
அப்போதைய எதிர்க்கட்சித் தலைவர் மு க ஸ்டாலின், தேமுதிக தலைவர் விஜயகாந்த், பாட்டாளி மக்கள் கட்சி அன்புமணி ராமதாஸ் மதிமுக தலைவர் வைகோ, நாம் தமிழர் கட்சி சீமான், திரைப்பட நடிகர் டி ராஜேந்தர், கருணாஸ்,  
போன்ற பல தலைவர்கள் வந்து கதிராமங்கலம் மக்களுக்காக ஆதரவாக குரல் கொடுத்தனர் ..
# கதிராமங்கலம் (தஞ்சாவூர் மாவட்டம்)

## மக்கள் தொகையியல்

2001ஆம் ஆண்டின் மக்கள் தொகை கணக்கெடுப்பின் படி, கதிராமங்கலம் கிராமத்தின் மொத்த மக்கள் தொகை 676 ஆகும். அதில் ஆண்கள் 338; பெண்கள் 338 ஆக உள்ளனர். எழுத்தறிவு பெற்றவர்கள் 373 ஆக உள்ளனர்.
# கதிராமங்கலம் (தஞ்சாவூர் மாவட்டம்)

## கோயில்கள்

- கதிராமங்கலம் வன துர்க்கையம்மன் கோவில்
# பணமரத்துப்பட்டி

**பனமரத்துப்பட்டி** (Paṇamarathuppaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.
# பணமரத்துப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், அரூரிலிருந்து 14 கிலோமீட்டர் தொலைவிலும், மாநிலத் தலைநகரான சென்னையிலிருந்து 365 கிலோமீட்டர் தொலைவில் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'48.5"N 78°24'17.9"E ஆகும்.
# பணமரத்துப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 62 குடும்பங்களும், 232 மக்களும் வசிக்கின்றனர். இதில் 109 பேர் ஆண்களும், 123 பேர் பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 58.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குருகுலப் பள்ளி

குருகுலப் பாடசாலை என்பது ஆந்திரப் பிரதேசத்தில் உள்ள ஒரு வகையான பள்ளீ ஆகும்.
இதை அந்த அரசே நிர்வாகம் செய்து வருகிறது.
இப் பள்ளியில் பயிலும் எல்லா மாணவர்களும் கல்வி மட்டுமல்லாமல்
வாழ்வியல் திறன்களையும் சிறப்பாகக் கற்கின்றனர் என்பது சிறப்பாகும்.  
ஆந்திர அரசு ஒவ்வொரு மாவட்டத்திலும் இரு தரமான பள்ளிகளை
உருவாக்கி உள்ளது.  
2013 ஆம் கல்வி ஆண்டில் 144 பள்ளிகளில் பொதுத் தேர்வில் 98% பெரும் அடைவு பெற்றுள்ளனர்.
# குருகுலப் பள்ளி

## List of schools

- Gurukula Patasala, Gparahanabegumarikapadu
- Saangika Sankshema Gurukula Patasala, Ibrahimpatnam
- Gurukula Patasala, Shadnagar
- Gurukula Patasala, Thanelanka, Amalapuram
- Gurukula Patasala, Gorantla
- Gurukula Patasala, Machilipatnam
- Gurukula Patasala, Vaddemanu, Kadapa
- Andhra Pradesh Residential School, Sarvail
- Andhra Pradesh Residential School, Kodigenahalli
- Andhra Pradesh Residential School, Tadikonda
- Saangika Sankshema Gurukula Patasala,manchiral
# டேன்டி கெய்பிரியல் ரோசட்டி

**டேன்டி கெய்பிரியல் ரோசட்டி** (Dante Gabriel Rossetti) இவர் ஒரு ஆங்கில கவிஞர், ஓவியர் மற்றும் மொழி பெயர்ப்பாளர் ஆவார். அவர் 1848 ல் 'ப்ரி-ரேப்பலைட் ப்ரதர்ஹுட்' இயக்கத்தை வில்லியம் ஹால்மேன் ஹன்ட் மற்றும் ஜான் எவரெட் மிலைஸ் போன்றோருடன் இணைந்து நிறுவினார். அவர் அடுத்த தலைமுறை கலைஞர்கள் மற்றும் எழுத்தாளர்களுக்கு சிறந்த முன் உதாரணமாக திகழ்ந்தார். அவர்களில் வில்லியம் மோரிஸ் மற்றும் எட்வர்ட் புருன் ஜோன்ஸ் ஆகியோர் குறிப்பிடத்தக்கவர்களாவர். அவருடைய படைப்புகள் குறியீட்டியம் வாயிலாக கருத்துக்களை வெளிப்படுத்தும் ஐரோப்பிய கலைஞர்களை வெகுவாக ஈர்த்தது. அவருடைய படைப்புகள் அழகியல்சார் இயக்கத்திற்கு ஒரு முன்னோடியாக திகழ்ந்தன. மேலும் அவை புலனுணர்வு மற்றும் இடைக்கால புனருத்தாரணங்களை பிரதிபலிக்கும் வகையில் அமைந்துள்ளன.  
அவருடைய முற்கால கவிதைகளில் ஜான் கீட்ஸின் தாக்கத்தை உணர இயலும். பிற்கால கவிதைகளானவை எண்ணங்கள் மற்றும் உணர்வுகளை ஒன்றிணைக்கும் வகையில் அமைந்துள்ளன. குறிப்பாக அவருடைய 'த ஹவுஸ் ஆப் லைஃப்' என்னும் கவிதைத் தொடரில் இப்பண்புகளை காண இயலும். அவருடைய படைப்புகளில் கவிதையும் உருவமும் பின்னிக்கொண்டு இருப்பதை உணர முடியும். அவர் தன்னுடைய ஓவியங்களை பிரதிபலிக்கும் வகையில் கவிதைகளை எழுதியுள்ளார். உதாரணமாக அவருடைய கவிதையான 'த கர்ள்ஹுட் ஆஃப் மேரி வெர்ஜின்' (1849) ல் தொடங்கி 'அஸ்டார்ட் ஸிரியாகா' (1877) வரையிலான கவிதைகள் இதில் அடங்கும். மேலும் கவிதைகளை விளக்கும் வகையில் ஓவியங்களையும் வரைந்துள்ளார். அவருடைய தங்கை 'கிறிஸ்டினா ரோசட்டி' எழுதிய 'கோப்லின் மார்கெட்' என்ற கவிதைக்கு அவர் ஓவியம் வரைந்தது குறிப்பிடத்தக்கது.
# அழகர்நாயக்கன்பட்டி

**அழகர்நாயக்கன்பட்டி** (*Alagarnaickenpatti*) என்பது தமிழ்நாட்டின் திண்டுக்கல் மாவட்டம் ஆத்தூர் ஊராட்சி ஒன்றியம், சித்தையன்கோட்டை பேரூராட்சியில் அமைந்துள்ள ஒரு கிராமம் ஆகும்.  
இது ஆத்தூர் சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டதாகும். இந்தக் கிராமம் பன்றி மலை அடிவாரத்தில் உள்ளது. இந்தக் கிராமத்திலிருந்து நான்கு கிலோ மீட்டர் தொலைவிலுள்ள ஆத்தூர் காமராஜர் அணையானது இதனைச் சுற்றியுள்ள கிராமங்களுக்கும், திண்டுக்கலுக்கும் முதன்மை நீர் ஆதாரமாக விளங்குகிறது.
# செட்ரப்பட்டி

**செட்ரப்பட்டி** (*Setrapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.
# செட்ரப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையிலிருந்து 265 கிலோ மீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'10.0"N 78°24'51.0"E ஆகும்.
# செட்ரப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 101 குடும்பங்களும் 361 மக்களும் வசிக்கின்றனர். இதில் 179 ஆண்களும் 182 பெண்களும் அடங்குவர். எழுத்தறிவு விகிதம் 72.9 %ஆகும். இது தமிழ்நாட்டின் சராசரி எழுத்தறிவு விகிதமான 80.09%க்கும் குறைவு ஆகும்.
# மார்குவிஸ் ஹேஸ்டிங்ஸ்

**மார்குவிஸ் ஹேஸ்டிங்ஸ்** (9 திசம்பர் 1754 – 28 நவம்பர் 1826) வெல்லெசுலி பிரபுவைத் தொடர்ந்து ( அதாவது, **ஹேஸ்டிங்ஸ் பிரபு** என்றழைக்கப்பட்ட மார்குவிஸ் ஹேஸ்டிங்ஸ்) என்பவர், கி.பி.1813முதல் கி.பி1823 வரை வங்களத்தின் தலைமை ஆளுநராகப் பொறுப்பேற்று ஆட்சி செலுத்தினார். வெல்லெசுலியின் பணியினை இவர் நிறைவு செய்தார். இவர் காலத்தில் நேபாளத்தைச் சார்ந்த கூர்க்கர் பிண்டாரிகள்,மராத்தியர்கள் போன்றோர் பிரித்தானிய இந்தியாவின் ஆங்கிலப் பேரரசை அகற்ற எண்ணினார்கள். இப்படிப்பட்ட சூழ்நிலையில் அனைத்து அறைகூவல்களையும் ஹேஸ்டிங்ஸ் திறமையுடன் சமாளித்து ஆங்கில அரசாட்சியை இந்தியாவில் நிலைபெறச் செய்தார். இவருடைய ஆட்சிக் காலத்தில் பட்டயச் சட்டம் ஆங்கில அரசால் நிறைவேற்றப்பட்டது.
# மார்குவிஸ் ஹேஸ்டிங்ஸ்

## பட்டயச் சட்டத்தின் முதன்மைக் கூறுகள்

ஆங்கிலக் கிழக்கிந்திய கம்பெனியின் வணிக உரிமம் 20 ஆண்டுகளுக்கு நீடிக்கப்பட்டது. இந்தியாவுடனான வணிக உறவு ஆங்கிலேய வனிகர்களுக்குத் திறந்து விடப்பட்டது. கிழக்கிந்திய நிறுவனத்தின் வணிகத் தனி உரிமை இரத்தானது. இந்தியர்களின் கல்வி வளர்ச்சிக்காக ஆண்டுதோறும் ரூபாய் ஒரு லட்சம் ஒதுக்கப்பட்டது. இந்தியாவில் வாழும் ஐரோப்பியர் சமயநலன் காக்க கிறித்துவப் பேராயர்கள்
அமர்த்தப்பட்டனர். ஆங்கில நாட்டு வணிகர்களும், மதப் போதகர்களும் கட்டுப்பட்டு வாரியத்தின் அனுமதியோடு இந்தியாவில் வாழ இசைவு தரப்படனர். இறுதியாக, ஆங்கிலக் கிழக்கிந்திய நிறுவனத்தின் வணிகத் தனி உரிமை முடிவுக்கு வந்தது. கிறித்துவச் சமயப் போதகர்கள், தங்கள் சமயத்தைப் பரப்புவதற்கு ஒப்புதல் பெற்றனர்.
# மார்குவிஸ் ஹேஸ்டிங்ஸ்

## ஆங்கிலேய-நேபாளப் போர் (கி.பி.1814-கி.பி.1816)

விளைவாக நேபாளம், இந்தியா நிலப்பரப்புகளில் ஏற்பட்ட மாறுதல்கள்]]  
நேபாளிகள் 1814-இல் கார்வால் கோட்டம் குமாவுன் கோட்டம், சிக்கிம், டார்ஜீலிங் பகுதிகளைக் கைப்பற்றினர். ஆங்கிலேயர் இதனை அறைகூவலாக எற்றுக்கொண்டு கூர்க்கர் இனத்தலைவர் அமர்சிங்கைத் 1814-1816 ஆங்கிலேய-நேபாளப் போரில் வென்றனர். 1816-ஆம் ஆண்டு மார்ச்சில் கூர்க்கர்கள், ஆங்கிலேயர்களோடு சுகௌலி உடன்படிக்கையின் படி நேபாளிகள் வென்ற பகுதிகள் அனைத்தையும் மீண்டும் இந்தியாவிற்குத் திருப்பிக் கொடுத்தனர்.
# மார்குவிஸ் ஹேஸ்டிங்ஸ்

## பிண்டாரிகளுடன் போர் (கி.பி.1816-கி.பி.1818)

பிண்டாரிகள் மத்திய இந்தியாவில் வாழ்ந்த கொள்கைக் கூட்டத்தைச் சார்ந்தவர்கள் ஆவர். அமிர்கான், வாசில் முகமது, கரிம்கான், சேட்டு போன்றவர்கள் பிண்டாரிகளின் தலைவர்கள் ஆவர்.தலைமை ஆளுநர் ஹேஸ்டிங்ஸ் ஒரு பெரும் ஆங்கிலப் படையைப் பிண்டாரிகளுக்கு எதிராக அனுப்பி அவர்களைத் தோற்கடித்தார்.இவ்வாறு ஹேஸ்டிங்ஸ் பிண்டாரிகளின் கொடுஞ்செயலை ஒழித்து மத்திய இந்தியாவில் வாழும் மக்களைக் காப்பற்றினார்.
# மார்குவிஸ் ஹேஸ்டிங்ஸ்

## மூன்றாம் ஆங்கிலேய மராட்டியப் போர் (1817- 1818)

ஆங்கிலேயர்களின் அதிகார வளர்ச்சி மராத்தியர்களுக்குப் பொறாமையாக அமைந்தது. எனவே மராத்தியப் பேரரசின் பேஷ்வா தளபதிகளை ஒன்றிணைத்து மராத்தியக் கூட்டமைப்பை ஆங்கிலேயர்களுக்கு எதிராக அமைத்தார். பேஷ்வா இரண்டாம் பாஜி ராவ் கி.பி.1817 ஆம் ஆண்டின் இறுதியில் பூனாவிலிருந்த ஆங்கிலப் பேராளரைக் கொலை செய்தார். இது மூன்றாம் ஆங்கிலேய மராத்தியப் போருக்கு வழிவகுத்தது. போரின் முடிவில் மராத்தியர்களை வென்ற ஆங்கிலேயர்கள் முமு வெற்றியைப் பெற்றனர். மராத்திய நிலப் பகுதியில் சதாரா இராச்சியம் என்ற சிற்றரசை உருவாக்கிச் சத்ரபதி சிவாஜியின் போன்சலே வம்சத்தின் பிரதாப் சிங்கை அரசராக ஆங்கில அரசு பிரகடனப் படுத்தியது. வலிமை மிகுந்த மராத்தியப் பேரரசு தனது அதிகாரத்தை இழந்தது. ஆங்கில அரசு இந்தியவில் தனது வலிமை மிகுந்த பேரரசினை உருவாக்கியது.
# குருகுலப் பாடசாலை

**ஆந்திரப் பிரதேச தங்கிடப் பாடசாலை** என்றும் அழைக்கப்படும் **குருகுலப் பாடசாலை** என்பது ஆந்திரப் பிரதேசத்தில் உள்ள தங்கிக் கற்கும் வசதிகளோடு கூடிய ஒரு வகைப் பள்ளி ஆகும். இதை ஆந்திர மாநில அரசே நிர்வாகம் செய்து வருகிறது. இப் பள்ளியில் பயிலும் மாணவர்கள் கல்வி கற்பது மட்டுமல்லாமல்ஐந்தாம் தரம் முதல் 10 ஆம் தரம் வரை பயிலும் மாணவர்களுடன் ஒன்றாக வாழ்கின்றனர்.  
ஆந்திர அரசு ஒவ்வொரு மாவட்டத்திலும் இரு உயர்ந்த தரம் கொண்ட குருகுலப் பாடசாலைகளை உருவாக்கி உள்ளது. 2013 ஆம் கல்வி ஆண்டின் பொதுத் தேர்வில் 98% பெரும் அடைவு பெற்றுள்ளதுடன், 144 குருகுலப் பாடசாலைகள் 100% அடைவு பெற்றுள்ளன.
# குருகுலப் பாடசாலை

## பள்ளிகளின் பட்டியல்

- குருகுலப் பாடசாலை, Gparahanabegumarikapadu
- சாங்கிக சங்சேம குருகுலப் பாடசாலை, இப்ராகிம்பட்டினம்
- குருகுலப் பாடசாலை, சத்நகர்
- குருகுலப் பாடசாலை, தனேலங்கா, அமலபுரம்
- குருகுலப் பாடசாலை, கோரந்த்லா
- குருகுலப் பாடசாலை, மசிலிப்பட்டினம்
- குருகுலப் பாடசாலை, வட்டெமனு, கடப்பா
- ஆந்திரப் பிரதேச தங்கிடப் பாடசாலை, சர்வைல்
- ஆந்திரப் பிரதேச தங்கிடப் பாடசாலை, கொடிகெனஹள்ளி
- ஆந்திரப் பிரதேச தங்கிடப் பாடசாலை, தாடிகொண்டா
- சாங்கிக சங்சேம குருகுலப் பாடசாலை,மஞ்சிரால்
# மர எலி

**மர எலி** *(woodrat)* அல்லது**வணிக எலி** *அடைப்பெலி(pack rat)* என்பது வட மெரிக்கா, நடுவண் அமெரிகாவைத் தாயகமாகக் கொண்ட ***நியோட்டோமா*** கொறிணிப் பேரினத்தின் இனங்களில் ஒருவகையாகும். இந்தவகை அழகான எலிகள் அடர் காடுகளில் வசிக்கும். உடல் சாம்பல் கலந்த வெள்ளை நிறத்திலும், அடி வயிறு பால் போலத் தெளிவான வெண்மை நிறத்திலும் காணப்படும். உடலை விடச் சுமார் இரண்டு மடங்கு நீளமான வாலைக் கொண்டு இதனை அடையாளப்படுத்தலாம். ஏற்காடு மலைப் பாதையில் ஊர்திகளில் அடிப்பட்டு இறக்கும் எண்ணற்ற அணில்கள் போலவே, இந்த வெள்ளை மர எலிகளும் காட்டுச் சாலைகளில் அடிபட்டு இறக்கின்றன..
# பெரிய திருக்கோணம்

**பெரிய திருக்கோணம்** (Periyathirukkonam) கிராமம், அரியலூர் வட்டம், அரியலூர் மாவட்டம், தமிழ்நாட்டில் உள்ளது.இங்கு 2020 முதல் இரா.இரவிக்குமார் ஊராட்சி மன்ற தலைவராக இருக்கிறார்.
# பெரிய திருக்கோணம்

## மக்கள் தொகை

இதன் மொத்த மக்கள் தொகை 2,487 ஆகும். அதில் ஆண்கள் 1,226 பெண்கள் 1,261 ஆகும். கல்வியறிவு 58.71 சதவீதம் ஆகும்.
# அலங்கார மீன்கள்

**அலங்கார மீன்கள்** (*ornamental fish*) என்பவை அழகியல் நோக்கங்களுக்காக வீடுகள், அலுவலகம் மற்றும் பொழுதுபோக்கு சார்ந்த இடங்களில் கண்ணாடி, தொட்டிகளில், கலன்களில் வளர்க்கப்படும் பல்வேறு வண்ணங்களைக்கொண்ட சிறிய ரக அழகுரு மீன்கள் ஆகும்.  
இன்று தமிழ்நாடு, இலங்கை உள்ளிட்ட பல நாடுகளில் வீடுகளில் அலங்கார வண்ண மீன்களை தொட்டியில் வளர்ப்பது ஒரு பொழுது போக்காகவும், சில சோதிட நம்பிக்கைகளின் அடிப்படையிலும் நடைபெற்று வருகிறது. இதனால், தமிழ்நாட்டில் குறிப்பிட்ட சில பகுதிகளில் இந்த அலங்கார மீன்களை உற்பத்தி செய்யும் தொழில் அதிகரித்து வருகிறது.
# அலங்கார மீன்கள்

## வளர்ப்பு மீன்கள்

வளர்ப்பு மீன்கள் இனப்பெருக்கத் தன்மையைப் பொறுத்து இரண்டு வகைகளாகப் பிரிக்கப்படுகின்றன. அவை முட்டையிடுவன மற்றும் உள்பொரி முட்டையிடுவன.முட்டையிடும் மீன்கள் பாதுகாப்பாக குறிப்பிட்ட இடங்களில் முட்டையிடுபவை, முட்டையைப் புதைத்து வைப்பவை, வாயில் முட்டையைப் பாதுகாப்பவை கூடுகட்டுபவை, முட்டையை சுமந்து கொண்டே திரிபவை என மேலும் பலவகை இனங்களாகப் பிரிக்கபாடும்.
# அலங்கார மீன்கள்

## வளர்ப்பு மீன்கள்

### முட்டையிடுபவை

முக்கியமான முட்டையிடும் இனங்களான பார்ப்ஸ், ரேஸ் போராஸ், தங்க மீன், டெட்ராய், டேனியோஸ், பேட்டாஸ், ஏஞ்சல்மீன், கோரமிஸ் போன்றவை உள்ளன. இதில் பார்ப்ஸ் முக்கிய இனமாகும். இந்தியாவில் ரோஸி பார்ப், அருளி பார்ப், ஸ்ரைப்டு பார்ப் போன்ற பார்ப்ஸ் இனங்கள் காணப்படுகின்றன. அதேபோல் ஜெயின்ட் டேனியோ, முத்து டேனியோ, ஸெப்ரா டேனியோ போன்ற ஜெய்ன்ட் இனங்களும் மெலிந்த ராஸ் போரா, குளோலைட் ராஸ்பெரா மற்றும் சிஸோர்ட்டெயில் போன்றவை முக்கியமானவை. மீன் வளர்ப்பிற்குத் தங்க மீன் மிகவும் ஏற்றது. கோமெட், ஒரண்டா, ரெட்கேப், வொய்ட் டெய்ல், பபுள் ஐ, போன்ற இரகங்கள் இதில் அடங்கும். இம்மீன்கள் 20 செ. மீ நீளும் வரை வளரக் கூடியவை. 6 செ. மீ நீளம் வளர்ந்த உடன் இனப்பெருக்கம் செய்கின்றன.  
டெட்ராஸ் என்பவை 3- 8 செ.மீ நீளம் வரை மட்டுமே வளரக்கூடியவை. இதன் தாயகம் தென் அமெரிக்கா கறுப்பு விடோ டெட்ரா, ஃபிளேம் டெட்ரா, நியோன் டெட்ரா மற்றும் கார்டினல் டெட்ரா போன்றவை அதிகம் வளர்க்கப்படும் இனங்களாகும். சைமிஸ் ஃபைட்டர் என பரவலாக வழங்கப்படும் பீட்டா ஸ்பிலென்டர்ஸ் பல நிறங்களில் காணப்படுகிறது. பிற ஆண் மீன்களின் முன்பு இம்மீன்கள் பயங்கரமாகக் காணப்படும். கோர்மீன்களில் மூன்று புள்ளி கோர்மி, முத்து கோர்மி, நிலவொளி கோர்மி, பெரிய கோர்மி, மற்றும் முத்தமிடும் கோர்மி போன்றவை முக்கிய இனங்கள்.
# அலங்கார மீன்கள்

## வளர்ப்பு மீன்கள்

### உள்பொரிமுட்டையிடுபவை

இதில் வெளிவரும் முட்டையிடும் மீன்களுடன் ஒப்பிடும்போது குஞ்சுகளின் எண்ணிக்கை குறைவு இம்முறை இனப் பெருக்கம் சற்று எளிதானது. இதில் குஞ்சுகளின் வளர்ச்சி தாய் மீனின் வயிற்றுக்குள்ளேயே நடைபெற்று 4 வாரங்களுக்குப் பின்பே பிரசவிக்கப்படுகின்றன. கப்பி மீன், கறுப்பு மொல்லி, கத்திவால், பிளாட்டி போன்றவை முக்கிய குஞ்சு பொரிக்கும் இனங்களாகும். சராசரியாக 50 – 100 குஞ்சுகளைப் பிரசவிக்கும் சரியான அளவு உணவு கொடுத்து எல்லா மீன்களுக்கும் முறையாகப் பராமரித்தால் ஒன்றை ஒன்று மீன்களே கொன்று திண்ணுவதைத் (தன் இனத்தைத் தானே உண்ணுவதைத்) தவிர்க்கலாம். மீன்களின் எண்ணிக்கையும் பெருகும்.
# அலங்கார மீன்கள்

## முட்டையிடும் மீன்களின் இனப்பெருக்கம்

ஆண், பெண் மீன்களில் தனித்தனி ஹார்மோன் சுரக்கின்றது. முட்டையிடுதலின் போது பெண் மீன்கள் நீரில் முட்டைகளை இடும் அதே நேரம் ஆண் மீன்கள் அம்முட்டையின் அருகே வந்து மீன் விந்தினை வெளியிடுகின்றன. இதன் மூலம் அம்முட்டைகள் தாய் மீனின் உடலுக்கு வெளியில் நீரிலேயே கருவுருகின்றன. அடைகாக்கும் முறையைப் பொறுத்து முட்டையிடும் மீன்கள் 5 வகையாகப் பிரிக்கப்படுகின்றன.
# அலங்கார மீன்கள்

## முட்டையிடும் மீன்களின் இனப்பெருக்கம்

### ஒட்டாத முட்டைகளை தூவு பவை

ஜெப்ரா மீன்கள் (டேனியோ இனத்தைச் சேர்ந்தவை). இடும் முட்டைகள் எங்கும் ஒட்டாமல் நீரில் மிதந்துகொண்டிருக்கும். பிற இனங்களைப் போலவே ஜெப்ரா இனங்களும் தன் முட்டைகளை இட்டபின் தானே உண்ணும் வழக்கமுடையவை. இதன் தற்காப்பு நடவடிக்கையாக அம்முட்டைகளைச் சுற்றி குமிழிகளை விடுகின்றன.  
இனப்பெருக்க காலத்தில் ஆண், பெண் மீன்களின் விகிதம் 2:1 அல்லது 3:1 என்றவாறு பராமரிக்கப்பட வேண்டும். ஆண் மீன்களுக்கு 1 நாள் முன்னதாகவே பெண் மீன்களை இனப்பெருக்கத் தொட்டியில் விட வேண்டும். வெப்பநிலை சாதகமாக இருந்தால் முட்டைகள் 2 லிருந்து 3 நாட்களுக்குள் பொரித்து விடும். சின்னஞ்சிறு குஞ்சுகள் பொரிக்கத் தொடங்கும்போதே பெரிய மீன்கள் தொட்டியிலிருந்து நீக்கப்பட வேண்டும். பொரிக்கும் குஞ்சுகள் மஞ்சள் கருவை உறிஞ்ச 2 நாட்கள் தேவைப்படும். பின்பு 4 நாட்கள் வரை நுண்ணுயிரி உணவு அளித்தல் வேண்டும். சக்கரவான நுண்ணுயிரிகளையும், விலங்கின மிதவை உயிரிகளையும் 1 வாரத்திற்குக் கொடுக்கலாம். நாளடைவில் பொடியாக்கப்பட்ட மீன் உணவுகளை அளிக்கலாம்.
# அலங்கார மீன்கள்

## முட்டையிடும் மீன்களின் இனப்பெருக்கம்

### ஒட்டும் மிதவை முட்டைகள்

தங்க மீன்கள் (காரிகஸ் இனம்) இனப்பெருக்கப் பண்புகள் தோன்றிய பின்பு ஆண், பெண் மீன்களை 24”x 12” x 15” அளவுடைய வட்டவடிவ தொட்டிகளிலோ, அல்லது இரும்பு சிமெண்ட் தொட்டிகளிலோ (3.5 அடி x 2.5 அடி) விடப்படுகின்றன. இத்தொட்டிகளைப் பயன்படுத்தும் முன்பு 1 பிபிஎம் பொட்டாசியம் பெர்மாங்கனேட் கரைசலால் நன்கு கழுவ வேண்டும். வடிக்கப்பட்ட குளத்து நீருடன் நிலத்தடி நீரையும் சேர்த்துப் பயன்படுத்த வேண்டும். இனப்பெருக்கத் தொட்டியை இளங்காலை சூரிய வெளிச்சம் மட்டும் சிறிது நேரம் படக்கூடிய மற்ற நேரங்களில் சூரிய ஒளியற்ற இடமாகப் பார்த்து வைக்க வேண்டும். தங்க மீன்களின் முட்டைகள் ஒட்டும் தன்மையுள்ளதால் இவை ஒட்டியிருக்கத் தகுந்தவாறு நீரினுள் மூழ்கியிருக்குமாறு செயற்கை வலைகளையோ ஹைடிரில்லா போன்ற தாவரங்களையோ தொட்டியினுள் வைக்க வேண்டும். வலைகள் நீரின் மேற்புறத்திற்கு சற்று மூழ்கிய நிலையில் வைக்கப்பட வேண்டும். வெப்பநிலை 200 யிலிருந்து 300 செல்சியஸ் வரை பராமரிக்கப்பட வேண்டும்.
# அலங்கார மீன்கள்

## முட்டையிடும் மீன்களின் இனப்பெருக்கம்

### முட்டையிடுபவை

பார்ப்ஸ் சிறு மீன்கள், எப்போதும் கூட்டமாகத் திரியும் மீன் இனமான ராஸ்போரா இனத்தைச் சேர்ந்தவை. 250 - 280 செல்சியஸ் வரை இதன் இனப்பெருக்கத்திற்கு ஏற்ற வெப்பநிலை. இதன் இனப்பெருக்கம் சற்று கடின மானதானாலும் பெண் மீன்கள் 250 முட்டைகள் வரை இடும். இது சற்று அமிலத்தன்மையுடைய (அமிலகாரத்தன்மை 5.5) சூழ்நிலையையே விரும்பும் இனப்பெருக்கத்திற்குத் தயாராயுள்ள ஆண், பெண் மீன்களை இனப்பெருக்கத் தொட்டிக்குள் விடவேண்டும். இத்தொட்டியினுள் தட்டையான இலையுடைய தாவரங்களை வைக்க வேண்டும். இந்த இலைகளின் அடிப்பகுதியில் முட்டைகள் இடப்பட்டிருக்கும் முட்டைகளை இட்டபின் பெண் மீன்கள் மெலிந்து காணப்படும். இதை வைத்து முட்டையிடுதல் முடிந்து விட்டதை அறிந்து கொள்ளலாம். உடனே பெரிய மீன்களைத் தொட்டியிலிருந்து வெளியேற்றிவிட வேண்டும். முட்டையிட்ட 24 லிருந்து 36 மணி நேரத்திற்குள் குஞ்சுகள் வெளிவரத் தொடங்கிவிடும். இக்குஞ்சுகள் 3 – 5 நாட்களுக்குள் நன்கு நீந்தக் கற்றுக் கொண்டு விடும். இவைகளுக்கு நுண்ணுயிரி உணவு அளித்தல் வேண்டும். வளர்ந்த பின்பு விலங்கு மிதவை உயிரினங்களை (மோய்னா மற்றும் டாப்னியா போன்றவை) உணவாகக் கொடுக்கலாம்.
# அலங்கார மீன்கள்

## முட்டையிடும் மீன்களின் இனப்பெருக்கம்

### முட்டைகளைப் புதைப்பவை

முட்டையிட்டுப் புதைக்கும் சில மீன் இனங்களில் கில்லி மீன்கள் (அப்லோ செய்லஸ் இனம்) குறிப்பிடத்தக்க ஒன்று. இவை நன்கு அடர்த்தியாகத் தாவரங்களைக் கொண்டுள்ள மீன் தொட்டியினுள் மண்ணில் ஆழமாகச் சென்று முட்டையிடுகின்றன. இம்மீன்கள் நன்கு குதிக்க வல்லவை, ஆகையால் மூடப்பட்ட தொட்டியில் வளர்க்க வேண்டும். மண் உலர்ந்த பிறகும் கூட இம்முட்டைகள் பல வாரங்கள் சில மாதங்கள் வரை வறண்டசூழ்நிலையில் இருக்கும். பின்பு ஈரப்பதம் கிடைத்த உடன் குஞ்சு பொரிக்கக்கூடியவை.
# அலங்கார மீன்கள்

## முட்டையிடும் மீன்களின் இனப்பெருக்கம்

### கூடு கட்டுபவை

கோர்மி, சியாமீஸ் பைட்டர் போன்றவை கூடு கட்டி முட்டையிடுபவை. இவ்வகை மீன்கள் தங்கள் முட்டைகளைப் பாதுகாக்க குமிழிகளை கூடாக அமைக்கின்றன. பெரும்பாலும் இக்குமிழிகள் ஆண் மீன்களால் உண்டாக்கப்படுகின்றன.
# அலங்கார மீன்கள்

## முட்டையிடும் மீன்களின் இனப்பெருக்கம்

### மீன் உணவு

மொய்னா, டாப்னியா, டியூபெக்ஸ் புழுக்கள், இரத்தப்புழுக்கள், கொசுப்புழுக்கள், வேகவைத்த கோழி ஈரல், பிண்ணாக்கு தவிடு, மீன் தூள் கலவை ஆகியவற்றை உணவாகக்கொடுக்கலாம்.
# அலங்கார மீன்கள்

## வெளியிணைப்புகள்

-
-
# தட்டு

**தட்டு** (*Plate*) என்பது பரந்த, குழிவுடன் காணப்படும். ஆனால் உணவு உண்ணும் தட்டுகள் பெரும்பாலும் தட்டையாக காணப்படும். தட்டுகள் விழாக்களிலும், அலங்கார நோக்கங்களுக்காகவும் பயன்படுத்தப்படுகிறது. பெரும்பாலான தட்டுகள் வட்ட வடிவத்திலும், வேறு பல வடிவங்களிலும் உள்ளன. நீர் எதிர்ப்பு தன்மையுடைய தட்டுகளும் உருவாக்கப்படுகின்றன. பொதுவாக தட்டுகள் வட்டமாகவும் அதன் ஓரப்பகுதியான விளிம்புகள் சற்று எழும்பியும் இருக்கும். தட்டுகள் ஒவ்வொன்றும் வளைவாகவோ, அல்லது அகன்ற வாயுடனோ அல்லது எழும்பிய பகுதியுடனோ இருக்கும். விளிம்பில்லாத தட்டுகள், குறிப்பாக வட்டமான வடிவத்தை வைத்திருந்தால் கிண்ணங்கள் என கருதலாம். தட்டுகள் உணவு பாத்திரங்களாகவும், மேசை பாத்திரங்களாகவும் உள்ளன. மரம் ,மட்பாண்டம் அல்லது உலோகத்தால் ஆன தட்டுகள் பழம்பண்பாட்டில் இருந்தது.  
, யுவான் பேரரசு, 1271-1368]]
# தட்டு

## வடிவம்

*தட்டு அமையும் விதம் பின்வருமாறு:*  
1. உணவு வைக்கும் பகுதி- தட்டின் கீழ் பகுதி.
1. அகன்ற வாய் பகுதி, தட்டின் மேற்புறமான வெளிப்புற பகுதி (சில நேரங்களில் தவறாக விளிம்பு என அழைக்கப்படுகிறது.) அதன் அகலம் அதன் விகிதத்தை பொறுத்து பெரிதும் மாறுபடும். இது வழக்கமாக சற்று மேல்நோக்கி, சாய்வாக அல்லது இணையாக காணப்படுகிறது. அனைத்து தட்டு்களும் விளிம்புடன் இருப்பதில்லை.
1. விளிம்பு, தட்டின் வெளிப்புறப்பகுதி. விளிம்புப் பகுதி அலங்காரப்படுத்தப்பட்டு மின்னும் விதமாக இருக்கும்.
1. தட்டின் அடித்தளப்பகுதி.  
வழக்கமான அகன்ற, தட்டையான வாய் பகுதி எழுப்பப்பட்ட தட்டுகள், பழைய ஐரோப்பியர்களின் உலோகத் தட்டு வடிவங்களிலிருந்து பெறப்பட்டது. சீனர்களின் பீங்கான் தட்டுகள் குறுகிய வாய் பகுதியுடனும், விளிம்புகள் வளைந்தும் இருக்கும். இவ்வகை தட்டுகளில் உலர்ந்த வகை உணவுகள் மட்டுமே பரிமாறப்பட்டன. குறிப்பாக மரத்தட்டுகளும் அவ்வாறே அமைந்தன.
# தட்டு

## செய்பொருட்கள்

பெரும்பாலான தட்டுகள் எஃகு, சீனா பீங்கான், பளபளப்பான மட்பாண்டம், களிமண் பொருட்களால் செய்யப்பட்டவை. அதேபோல் மற்ற பாரம்பரிய பொருட்கள் செய்ய, கண்ணாடி, மரம் அல்லது உலோகம் எப்போதாவது கல் போன்றவை பயன்படுத்தப்படும்.பலவகையான நெகிழி பிற நவீன பொருட்கள் இருந்தாலும் பீங்கான் தட்டுகள் போன்ற சிறப்புப் பயன்கள் தவிர மண்பாண்டங்கள் பிற பாரம்பரிய பொருட்கள் மிகவும் பொதுவானவை. தவிர, இவை குழந்தைகளுக்கான பயன்பாட்டில் சிறப்பு வகிக்கிறது. உயர்வகைப் பீங்கான், எஃகு சீனா வகைத் தட்டுகளை இப்பொழுது உலகின் அனைத்து வகையான மக்களும் பெற முடிகிறது. மிகவும் நீடித்த மலிவான உலோகத் தட்டுகள், வளரும் உலகில் பொதுவானவை.
பெரும்பாலும் நெகிழி, காகிதக்கூழ் அல்லது ஒரு கலவையில்,நெகிழி பூசப்பட்ட காகிதத்தில் இருந்து தயாரிக்கப்படும். செய்தட்டுகள் 1904 ஆம் ஆண்டில் கண்டுபிடிக்கப்பட்டன. மேலும் இவை ஒரு முறை மட்டுமே பயன்படுத்த வடிவமைக்கப்பட்டுள்ளன. மேலும் மெலமைன் பிசின் அல்லது கோர்லேல் போன்ற மென்மையான கண்ணாடியைப் பயன்படுத்தலாம். சிலர் ஒரு மண்பாண்ட உலோகம் மூலம் வெவ்வேறு நிறங்களுடன் கூடிய தட்டுகளைப் பல கட்டமைப்புகளுடன் உருவாக்குகின்றனர்.
# தட்டு

## அளவும் வகைகளும்

உணவு பரிமாறப்படும் தட்டுகள் பல வகையிலும் வெவ்வேறு அளவிலும் உள்ளன. அவை பின்வருமாறு  
- ஏந்து தட்டு
- திண்பண்டம் வைக்கும் தட்டு
- ரொட்டி வைக்கும் தட்டு
- மதிய உணவு தட்டு
- இரவு உணவு தட்டு
- அலங்காரத் தட்டு
தட்டுகள் பல வடிவங்களில் உள்ளன. ஆனால் தட்டில் உள்ள உணவுப் பொருள் கீழே சிந்தாமல் இருக்க விளிம்புகள் உதவுகின்றன. அவை பெரும்பாலும் வெள்ளை அல்லது சந்தன நிறத்தில் இருக்கும்.
# சின்மயா சர்வதேச உறைவிடப்பள்ளி

**சின்மயா சர்வதேச உறைவிடப் பள்ளி** (Chinmaya International Residential School) சின்மயா மிஷன் அமைப்பினால் கோவை மாவட்டத்திலிருந்து 30கி.மீ மேற்கில் சிறுவானி என்ற ஊாில் இப்பள்ளி நடத்தப்பட்டு வருகிறது. இது மேற்கு தொடா்ச்சி மலை அடிவாரத்தில் அமைந்துள்ளது.. இப்பள்ளியின் மொத்தப் பரப்பளவு சுமாா் 78 ஏக்கராகும். 5ஆம் வகுப்பிலிருந்து 12 ஆம் வகுப்பு வரை சிபிஎஸ்சி பாடத்திட்டங்களில் நடைபெறுகிறது. 1996 ஆம் ஆண்டு முதல் இப்பள்ளி இயங்கிவருகிறது. தற்போதைய முதல்வா் சாந்தி கிருஷ்ணமூா்த்தி ஆவார்.
# யங்மிங் மலை

**யங்மிங் மலைகள்** , வரலாற்று ரீதியாக யாங் மலைகள் (陽 和 山), என கூறப்படுகிறது , இந்த மலைகள் தென்மேற்கு ஹுனான் மாகாணத்தின் யங்ஜோ பகுதியில் உள்ள, டப்பங் மலைத்தொடரில் அமைந்துள்ள ஒரு மலைப் பகுதி ஆகும். சியாவோ ஆற்றின் கிழக்கே இந்த மலைகள் அமைந்திருக்கின்றன. வடகிழக்கு ஷுவான் பாய் மாவட்டத்தில் மலைகளின் முக்கிய பகுதிகள் அமைந்துள்ளன, அதன் கிளைகள் லிங்லிங், குய்யாங் மற்றும் நிங்யுவன் மாவட்டங்களில் நீட்டித்து செல்கின்றன. யாங்மிங் மலைகள் வன்கொட்டாய் பீக் (Wangfotai Peak) உயர்ந்த இடம் ஆகும், இது 1,625 மீட்டர் (5,331 அடி) உயரம் கொண்டது, இது ஷுவான்பாய் மாவட்டத்தில் மிக உயர்ந்த இடமாகும். இது யாங்சிங்ஹான் தேசிய வன பூங்காவின் இருப்பிடமாக உள்ளது
.
# ஜாங்சங் சிகரம்

**ஜொங்சாங் சிகரம்** (Jongsong Peak) என்பது இமயமலையின் ஜனக்காக் பகுதியில் உள்ள ஒரு சிகரம் ஆகும். இந்த சிகரம் 7,462 மீட்டர் (24,482 அடி) உயரமுடன் உலகிலேயே 57 வது உயரமான சிகரமாக உள்ளது. ஆனால், இதன் தெற்கே 20 கி.மீ. (12 மைல்கள்) தொலைவில் உள்ள கஞ்சஞ்சங்கா மலை உலகின் மூன்றாவது பெரிய சிகரமாக உள்ளது. ஜாங்சங் சிகரமானது இந்தியா, நேபாளம், சீனா ஆகிய நாடுகளின் எல்லையின் முத்தரப்பு சந்திப்பில் உள்ளது.}}
# ஆர். கோபிநாதம்பட்டி

**கோபிநாதம்பட்டி** என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம், மொரப்பூர் ஒன்றியத்திற்கு உட்பட்ட ஒரு ஊராட்சி ஆகும். இப்பஞ்சாயத்தில் இராமாபுரம், இராமாபுரம் காலணி, ஜீ. மூக்காணூர்பட்டி ஆகிய கிராமங்களில் மொத்தம் 778 குடும்பங்கள் ஊள்ளன, 2011 மக்கள் தொகை கணக்கின் படி மொத்தம் 2822 மக்கள் வசித்துவருகின்றனர் இவர்களில் ஆண்கள் 1436 மற்றும் பெண்கள் 1386 ஆகும்.
கலவியறிவு 68.81%, இது மாநில எழுத்தறிவு சதவீதமான 80.09% ஒப்பீடும்போது மிகவும் குறைவானதாகும். இங்கு ஆண்கள் 79.13 % மும் மற்றும் பெண்கள் 57.98 % மும் கல்வியறிவு பெற்றுள்ளனர்.
# ஆர். கோபிநாதம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'45.8"N 78°20'24.8"E ஆகும்.
# மெல்லோட்டம்

சியோலில் முன்னாள் அமெரிக்க குடியரசுத் தலைவர் பில் கிளின்டன் தென் கொரிய முன்னாள் குடியரசுத் தலைவர் கிம் யங்-சாமுடன் மெல்லோட்டம் செய்யும் புகைப்படம்]]
**மெல்லோட்டம்** அல்லது ***மெதுவோட்டம்*** (*Jogging*) என்பது ஓடுவதை விட குறைவான வேகத்தை உள்ளடக்கியது, ஆனால் நடைபயிற்சியை விட அதிக வேகமுடைய ஒரு உடற்பயிற்சியாகும். மெல்லோட்டம் நமது ஆற்றலைக் குறைவாகப் பயன்படுத்துவதால், உடல் பருமன் உள்ளவர்கள் கூட தங்கள் உழைப்பை குறைவாகச் அளவு செலவழித்தாலே போதுமானது. இன்றைய பரபரப்பான வாழ்க்கைமுறையில் ஆரோக்கியமாக உடலை வைத்துக் கொள்ள உடற்பயிற்சி கட்டாயமாகிவிட்ட சூழலில் ஓடுவதற்கு செலவழிக்க வேண்டிய அதிகமான ஆற்றலை விரயம் செய்யாமலும், நடைப்பயிற்சியை விட அதிக பலனை தரக்கூடியதுமான *மெல்லோட்டம்* ஒரு சிறந்த உடற்பயிற்சியாக ஏற்றுக்கொள்ளப்பட்டு வருகிறது. தேவையற்ற உடல் எடையை படிப்படியாக குறைக்க உதவும் சிறந்த பயிற்சியாகும் இது.  
**நடைபயிற்சி** என்பது உடற்பயிற்சியின் சிறந்த வடிவங்களில் ஒன்றாகும், இது கிட்டத்தட்ட அனைவருக்கும் ஏற்றது. இது இரத்த ஓட்டத்தை மேம்படுத்தவும் மற்றும் இரத்த அழுத்தத்தை கட்டுப்பாட்டில் வைத்திருக்கவும் உதவும் இருதய உடல் செயல்பாடு ஆகும். உண்மையில், இந்த நாட்களில் விறுவிறுப்பான நடைபயிற்சி பல உடற்பயிற்சி நிபுணர்களால் பரிந்துரைக்கப்படுகிறது, ஏனெனில் இது சகிப்புத்தன்மையை உருவாக்கவும், கலோரிகளை எரிக்கவும் மற்றும் நமது இதய ஆரோக்கியத்திற்கும் நல்லது.  
நடைப்பயிற்சி மற்றும் மெல்லோட்டத்தை பற்றிய விளக்கங்கள் அடங்கிய சில மேற்கோள்களை காண்போமாக..
# மெல்லோட்டம்

## மெல்லோட்டத்துடன் நடைப்பயிற்சி ஒப்பீடு

உயிரிய விசையியல் மற்றும் ஆற்றல் செலவினங்களின் அடிப்படையில் வேகமான நடைபயிற்சி மெல்லோட்டத்திலிருந்து வேறுபட்டது. சுறுசுறுப்பான நடைபயிற்சி என்பது ஒரு மணி நேரத்திற்கு குறைந்தபட்சம் 3-4 மைல் வேகத்தை கடக்க முயற்சிக்கும் ஒரு ஆற்றல்மிக்க மற்றும் சுறுசுறுப்பான முறையில் நடப்பது. சிறப்பாக விவரிக்க, விறுவிறுப்பான நடை என்பது உலா அல்லது மெதுவான நடை அல்ல. மேலும் இது ஒருவரை பொதுவாக பேசுவதற்கு அனுமதிக்கும், ஆனால் பாட இயலாத நிலையை ஏற்படுத்தும்.  
மெல்லோட்டம் என்பது மெதுவான மற்றும் தாள வேகத்தில் ஓடுவதை உள்ளடக்கிய ஒரு வகையான உடற்பயிற்சி ஆகும். மெல்லோட்டம் என்பது ஓடுவதை விட குறைவான, ஆனால் நடைப்பயிற்சியை விட அதிகமான வேகத்தை உள்ளடக்கியது. ஓட்டத்துடன் ஒப்பிடும்போது, மெல்லோட்டம் குறைந்த ஆற்றலைப் பயன்படுத்துகிறது, எனவே மன அழுத்தம் குறைவாக இருக்கும்.  
நடைபயிற்சி விறுவிறுப்பாக இருந்தபோதிலும் மிதமான, தீவிரம்-குறைந்த தாக்கம் கொண்ட உடல் செயல்பாடு ஆகும். இது ஏனென்றால், ஒரு கால் எப்போதும் தரையைத் தொடும் நிலை உள்ளது. குதிகால் தரையில் இருந்து உயரும் போது, எதிர் காலின் கால் விரல்கள் ஏற்கனவே தரையில் வைக்கப்பட்டு விடும். எனவே, சம சுமை விநியோகம் மற்றும் ஒட்டுமொத்த தாக்கம் குறைவாக இருக்கும். ஆனால், மெல்லோட்டமோ ஒரு பாதம் தரையில் படாமலேயே இருக்கும், இதனால் தரையுடன் தொடர்பில் இருக்கும் பாதத்தில் சுமை விநியோகம் அதிகமாக இருக்கும். எனவே, சுறுசுறுப்பான நடைப்பயிற்சியுடன் ஒப்பிடும்போது, மிதமான தீவிரம் கொண்ட உடற்பயிற்சியான மெல்லோட்டம் அதிக தாக்கத்தை ஏற்படுத்துகிறது.  
சுறுசுறுப்பான நடைபயிற்சி மற்றும் மெல்லோட்டம், மிதமான-தீவிரமான உடல் செயல்பாடுகளின் ஒரு வடிவமாக இருப்பதால், இதய ஆரோக்கியத்தை மேம்படுத்துதல், நோய் எதிர்ப்பு சக்தியை உருவாக்குதல், தசை வலிமை மற்றும் சகிப்புத்தன்மையை மேம்படுத்துதல், வாழ்க்கை முறை கோளாறுகளைத் தடுப்பது போன்றவற்றில் குறிப்பிடத்தக்க ஆரோக்கிய நன்மைகளை வழங்குகின்றன. விறுவிறுப்பான நடைபயிற்சி மற்றும் மெல்லோட்டம் இதயத் துடிப்பை அதிகரிப்பதுடன் அதிகபட்ச இதயத் துடிப்பில் 50-70%-ஐ பயன்படுத்துகின்றன. மெல்லோட்டம் இதயத் துடிப்பை அதன் வேகம் மற்றும் கால அளவைப் பொறுத்து சுமார் நிமிடத்துக்கு 120-இல் இருந்து 140 வரை உயர்த்தக்கூடும், இருப்பினும், விறுவிறுப்பான நடைப்பயிற்சி அதிகபட்சம் நிமிடத்துக்கு 120 வரை மட்டுமே அதிகரிக்கும். ஒரே மாதிரியான இதயத் துடிப்பு மண்டலங்கள் இருந்தபோதிலும், மெல்லோட்டம் விறுவிறுப்பான நடைப்பயிற்சியுடன் ஒப்பிடும்போது அதிக கலோரிகளை எரிக்கிறது என்பதற்கான காரணத்தை இது வெளிப்படுத்துகிறது.
# மெல்லோட்டம்

## மெல்லோட்டத்தின் நன்மைகளும் சவால்களும்

### நன்மைகள்

- மெல்லோட்டம் மேட்கொள்வதினால் உடல் சுறுசுறுப்பாகும்.
- நன்றாக தூக்கம் வரும் எலும்புகள் வலுவடையும் .
- நரம்பு மண்டலம் சீராகும்.
- தினமும் நாற்பது நிமிடங்கள் மெல்லோட்டம் செய்தால் உடலுக்கு நன்மை தரும் .
- நீரிழிவு நோய் கட்டுப்படும்.
- மாரடைப்பு தடுக்கப்படும்.
- உடல் பருமன் குறையும். சுவாச நோய்கள் குறையும் .
- மன அழுத்தம் மறையும் முழங்கால் வலி தடுக்கப்படும்.
# மெல்லோட்டம்

## மெல்லோட்டத்தின் நன்மைகளும் சவால்களும்

### சவால்கள்

ஓடுவது கீழ் மூட்டுகளில் காயங்கள் ஏற்படும் அபாயத்தை அதிகரிக்கும் என்று பல ஆய்வுகள் காட்டுகின்றன. மெல்லோட்டம் என்பது ஓட்டத்தின் ஒரு வடிவமாக இருப்பதால், விறுவிறுப்பான நடைப்பயிற்சியுடன் ஒப்பிடும்போது காயங்கள் ஏற்படும் வாய்ப்புக்கள் மெல்லோட்டத்தில் சற்று அதிகம் என்றே தெரிந்து கொள்ளலாம். ஆனால் குறைந்த நேரத்தில் வேகமாக நடப்பதை விட அதிக கலோரிகளை எரிப்பதால், எடை இழப்புக்கு மெல்லோட்டம் சிறந்தது என கருதுவதில் தவறில்லை. எந்த வகையான செயல்பாட்டைத் தேர்ந்தெடுப்பது என்பது தனிநபருக்கு நபர் மாறுபடக்கூடும் என்பதையும் நினைவில் வைத்துக்கொள்ள வேண்டும்.  
அதிக எடை மற்றும் பருமனான நபர்கள் ஏற்கனவே தங்கள் மூட்டுகளில் அதிக அழுத்தத்தைக் கொண்டிருப்பார்கள், எனவே மெல்லோட்டம் காயத்தின் அபாயத்தை மேலும் மோசமாக்கும். இந்த நபர்களுக்கு, எடை இழப்புக்கு விறுவிறுப்பான நடைபயிற்சி ஒரு சிறந்த தேர்வாக இருக்கலாம், ஏனெனில் இது மூட்டுகளில் அழுத்தத்தை ஏற்படுத்தாது. மாறாக, மெலிதான மற்றும் தொப்பை கொழுப்பைக் குறைக்கும் நோக்கமுள்ள நபர்கள், வேகத்தையும் கால அளவையும் அதிகரித்து மெல்லோட்டத்தை மேற்கொள்வது நன்மை பயக்கும்.
# பிடல் காஸ்ட்ரோவின் இறப்பு மற்றும் அரசு இறுதிச் சடங்கு

90 வயதான கியூபா கம்யூனிஸ்ட் கட்சியின் முன்னாள் முதல் செயலாளரும், மன்றத்தின் தலைவருமான பிடல் காஸ்ட்ரோ 25 நவம்பர் 2016 மாலை 22:29 ( CST ) அளவில் இயற்கை எய்தினார். அவரது சகோதரர், மாநில மன்றத்தின் அப்போதைய தலைவரும், முதல் செயலாளருமான ராவுல் காஸ்ட்ரோ, அவரது மரணம் குறித்து அரசு தொலைக்காட்சியில் அறிவித்தார். அவரது சகாப்தத்தின் மிகவும் சர்ச்சைக்குரிய அரசியல் தலைவர்களில் ஒருவரான, காஸ்ட்ரோ தனது வாழ்நாளில் உலகம் முழுவதும் உள்ள மக்களை ஊக்கமும் துயரப்படவும் செய்தார். லண்டன் *தி அப்சர்வர்* "வாழும் போது இருந்ததைப் போலவே மரணத்திலும் பிரிவினைவாதி" என்று நிரூபித்தார், மேலும் இவரது "எதிரிகள் மற்றும் அபிமானிகள்" ஒப்புக்கொண்ட ஒரே விடயம் இவர் உலக விவகாரங்களில் "ஒரு குறிப்பிடத் தகுந்த நபர்" என்று ஒப்புக்கொண்டனர். "ஒரு சிறிய கரிபியன் தீவை உலக அளவில் குறிப்பிடத்தகுந்த சக்தியாக மாற்றியவர்" என்று குறிப்பிட்டது. த டெயிலி டெலிகிராப், உலகம் முழுவதும் இவர் "மக்களின் துணிச்சலான வாகையாளராகவோ , அல்லது ஒரு அதிகார வெறி கொண்ட சர்வாதிகாரியாகவோ கருதப்பட்டார்" என்று குறிப்பிட்டுள்ளது. காஸ்ட்ரோவின் உடல் தகனம் செய்யப்பட்ட பின்னர் எரிசாம்பல் 4 திசம்பர் 2016 அன்று சாண்டியாகோ டி கியூபாவில் அடக்கம் செய்யப்பட்டது, மேலும் பல்லாயிரக்கணக்கான கியூபா மக்கள் இந்த நிகழ்வை நினைவுகூர்ந்தனர்.
# ராயபுரம் மீன்பிடி துறைமுகம்

**ராயபுரம் மீன்பிடித் துறைமுகம்** (*Royapuram fishing harbour*) சென்னை ராயபுரம் பகுதியில் உள்ள காசிமேட்டில் அமைந்துள்ளது. இத்துறைமுகம் மீன்கள் மற்றும் நண்டு-நத்தைகளைப் பிடிக்கும் முக்கிய மீன்பிடித் துறைமுகங்களில் ஒன்றாகும். சென்னை மீன்பிடித் துறைமுகம் அல்லது காசிமேடு மீன்பிடித் துறைமுகம் என்ற பெயராலும் அழைக்கப்படுகிறது. சென்னை துறைமுகத்திற்கு வடக்கே அமைந்திருக்கும் இந்தத் துறைமுகம் சென்னை துறைமுக நிர்வாகத்தின் நிர்வாக கட்டுப்பாட்டின் கீழ் உள்ளது. இத்துறைமுகம் கப்பல் கட்டுப்பாட்டு வசதியுடையதாகும். முக்கியமாக மீன்பிடி படகுகள் இங்கு கட்டப்படுகின்றன. அருகிலுள்ள இரயில் நிலையம், ராயபுரம் ரயில் நிலையம் ஆகும்  
துறைமுகம் 575 மீன்பிடி படகுகளுக்கு இடமளிக்க முடியும், 2013 ஆம் ஆண்டுவரை கப்பல்களின் எண்ணிக்கை 1,395க்கு மேல் அதிகரித்துள்ளது..
# ராயபுரம் மீன்பிடி துறைமுகம்

## வரலாறு

துறைமுகம் பகுதி முதலில் 1799 ஆம் ஆண்டில் சேப்பாக்கம் கிராமத்திலிருந்து கிழக்கிந்திய கம்பெனியின் ஆட்சியின் போது இடம்பெயர்ந்த ஒரு மீனவர் சமூகமாகும். துறைமுகம் 1975 இல் கட்டப்பட்டது. 1984 முதல் மீன்பிடி துறைமுகம் செயல்பட்டு வருகிறது. இங்கு 2004-இல் இந்திய பெருங்கடல் சுனாமி போது ஒரு பரந்த சேதம் ஏற்பட்டது..
# ராயபுரம் மீன்பிடி துறைமுகம்

## துறைமுகம் மற்றும் சந்தை

துறைமுகத்தில் உள்ள பிரவேசம் கடலில் 300 மீட்டர் வரை செல்கிறது. துறைமுகமேடை இணைந்த வரைவு 2 மீ ஆகும். துறைமுகத்தில் சுமார் 575 மீன்பிடி கைப்பற்றிகளை கையாளக்கூடிய திறன் உள்ளது, ஆனால் 1,395 படகுகளில் இந்த இடம் பயன்படுத்தப்படுகிறது. 600 க்கும் மேற்பட்ட 45-அடி படகுகளும் (ஒவ்வொன்றும் 11 நபர்கள் இயக்கப்படும்), 200 30-அடி படகுகளும் (ஒவ்வொன்றும் 4 நபர்களால் இயக்கப்படும்) மற்றும் 300 ஃபைபர் படகுகள் வெளிப்புறம் மோட்டார்கள் (ஒவ்வொன்றும் 3 முதல் 4 பேர் வரை இயக்கப்படுகின்றன), நூற்றுக்கணக்கான கட்டுமரங்கள் , துறைமுகத்தை பயன்படுத்துகின்றன.  
ஏறக்குறைய 30,000 பேர் ஒவ்வொரு நாளும் துறைமுகத்திற்கு அருகிலுள்ள ஏல மண்டபத்தை பார்வையிடுகின்றனர். தினசரி விற்பனை 200 டன்கள், கிட்டத்தட்ட 30 சதவீதம் கர்நாடகா மற்றும் கேரளா போன்ற மற்ற மாநிலங்களுக்கு அனுப்பப்படுகிறது. மீதமுள்ளவை உள்ளூர் சந்தைகளில் வழங்கப்படுகின்றன.  
மீன்பிடித் துறைமுகம் மற்றும் மீன்பிடி துறைமுக நிர்வாகக் குழு அலுவலகம் ஆகியவற்றிற்கு அடுத்தபடியாக சென்னை மீன்பிடி துறைமுக வளாகத்தில் காசிமேடு மீன்பிடி துறைமுக சந்தையாக அறியப்படும் ஒரு சில்லறை மீன் சந்தை மீன்பிடி துறைமுகத்தில் அமைந்துள்ளது. சந்தை விதை, மீன் வகை, இறால், சுறா, சர்டைன், நண்டு, வெள்ளி மீன், போன்ற பல்வேறு வகையான மீன்களை விற்பனை செய்கிறது
# ராயபுரம் மீன்பிடி துறைமுகம்

## சுனாமியின் பாதிப்பு

2004 ஆம் ஆண்டு இந்திய பெருங்கடல் சுனாமி, குறிப்பாக 500-மீட்டர் டிரைவர் வால்ஃப் துறைமுகத்தில் துறைமுகத்தை விரிவாக்கியது. சுனாமி துறைமுகத்தில் சுமார் 61 ஊடுருவல்களின் அழிவை விளைவித்தது, இதில் 43 பகுதிகளை சேதப்படுத்தாமல், கிட்டத்தட்ட 400 ட்ரெயிலர்களுக்கு சிறு சேதத்தை ஏற்படுத்தியது. மொத்த இழப்பு சுமார் 160-200 மில்லியன் என மதிப்பிடப்பட்டுள்ளது..